Роберто Фирмино

Роберто Фирмино Барбоза де Оливейра (; 1991 оны аравдугаар сарын 2-нд Масейо хотод төрсөн) — Бразилын мэргэжлийн хөлбөмбөгчин, Английн «Ливерпуль» клуб мөн Бразилын шигшээ багт довтолгооны хагас хамгаалагч болон жигүүрт тоглодог.  

2010 онд Бразилийн "Фигейренсе" клубээс анх хөлбөмбөгчний гараагаа эхэлж 2011 онд Германы "Хоффенхайм" клубтэй гэрээ байгуулсан. Тэнд тоглосон 4 жил хагасын хугацаанд Бундеслигийн 2013–14 оны улирлын 33 тоглолтонд 16 гоол оруулж Оны Нээлт хэмээх Шилдэг тоглогчын цол хүртэж байлаа. 2015 оны 6-р сард Английн Премьер Лигийн "Ливерпуль" клубтэй Фирмино гэрээ байгуулав. Түүний ухаалаг шийдэл хурдан гаргадаг, гоол хийх чадвар болон хөдөлмөрч чанарыг нь "Ливерпуль" клуб өндрөөр үнэлж дасгалжуулагч Юрген Клопп түүнийг "Ливерпуль"-ийн баримталдаг сөрөг довтолгооны "хөдөлгүүр" гэж дурджээ. 2018–19 оны улиралд Фирмино УЕФА-гийн Аваргуудын Лига, дараагийн улиралд УЕФА-гийн Супер цом болон ФИФА-гийн Клубын Дэлхийн аваргыг тус тус авснаас гадна "Ливерпуль" клубын сүүлийн 30 жил авж чадахгүй байсан Английн аваргыг АПЛ-ийн 2019-2020 оны улиралд авсан.

Фирмино 2014 оны 11-р сард Бразилын шигшээ багт анх удаа дуудагдсан бөгөөд түүнээс хойш 2015 оны Копа Америка цом, 2018 оны ДАШТ-д оролцож 2019 онд Копа Америка цомын аварга болов.

 Замнал 
Фирмино 2011 оны нэгдүгээр сард "Хоффенхайм" клубтэй 4 сая еврогоор 2015 он хүртэл тоглох гэрээ байгуулж Бундеслигийн 2013/2014 оны улиралд 16 гоол болон 12 дамжуулалтаар Оны шилдэг хөлбөмбөгчний 2-р байранд шалгарж байлаа.

2015 оны зургадугаар сарын 24-нд «Ливерпуль» түүнийг 29 сая фунт стерлингээр «Хоффенхайм»-аас худалдаж авах гэрээ байгуулснаар тухайн үедээ Энди Кэрролл-ийн гэрээний дараа клубын түүхэнд 2-т орох өндөр үнэтэй наймаа байв. 

 Амжилт 
 Бундеслигийн Оны Нээлт-Шилдэг тоглогч: 2013/2014]]

 Лавлах холбоос 

 Гадны холбоос 





Ангилал:Бразилын хөлбөмбөгчин
Ангилал:Бразилын шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Томбенсе багийн тоглогч
Ангилал:Фигейренсе багийн тоглогч
Ангилал:Хоффенхайм багийн тоглогч
Ангилал:Ливерпүүл багийн тоглогч
Ангилал:Бразилчууд
Ангилал:1991 онд төрсөн